NaiveNeuron/SloPal huggingface dataset:
Gröhling, Branislav, minister školstva, vedy, výskumu a športu SR (2022-05-05):
Pán poslanec, pán predsedajúci, vážení páni poslanci, pán poslanec, dovoľte, aby som vám teda prečítal otázku od pána ministra hospodárstva a podpredsedu vlády. Odpoveď. Vážený pán poslanec, v prípade prerušenia dodávok je ministerstvo hospodárstva pripravené vykonať všetky kroky na to, aby bolo plynu dostatok nielen pre domácnosti, ale aj pre priemysel. Prioritou je však zabezpečiť dodávky pre domácnosť a zabezpečenie kritickej infraštruktúry štátu vrátane zdravotnej starostlivosti. Medzi základné alternatívne zdroje plynu patrí predovšetkým plyn dostupný na vnútornom trhu Európskej únie, ktorý môže pochádzať z viacerých krajín, ako sú Nórsko, Alžírsko alebo to môže byť skvapalnený plyn, ktorý je prepravný komerčnými spoločnosťami do plynárenských centier, plynárenských hubov. Druhým alternatívnym zdrojom je nákup skvapalneného plynu priamo od obchodníkov a jeho preprava do terminálov na Slovensku. Práve nákupom takéhoto plynu diverzifikuje dodávky spoločnosti SPP, a. s., pričom ďalší tanker s plynom je už na ceste na Slovensko. Slovenská republika má vybudované prepojenia so všetkými susednými krajinami, pričom výstavba prepojenia s Poľskom sa ukončí ešte tento rok. Plyn na Slovensko je aj tak technicky možné doviesť cez Česko, Rakúsko a Maďarsko. Tieto pripojenia sú kľúčové pri preprave plynu LNG terminálov v rámci Európskej únie. Predovšetkým v Chorvátsku a v Poľsku ako aj plynu, ktorý bude dodávateľmi nakúpený na spoločnom trhu v Európskej únie. Dôležitým prvkom pri zabezpečení dodávok zemného plynu sú podzemné zásobníky. V súčasnosti ich má Slovensko naplnené na viac ako 20 %, čo predstavuje približne 750 mil. metrov kubických zemného plynu. K tomuto je potrebných pripočítať ešte ďalších 500 mil. metrov kubických určených pre domácnosť v zásobníku na území Českej republiky, ktorý je priamo napojený na prepravnú sieť v Slovenskej republike. Okrem zabezpečenia alternatívnych dodávok plynu bude potrebné hľadať riešenia, ako znížiť spotrebu plynu z fosílnych palív, a tým znížiť aj našu závislosť dovozu plynu z Ruskej federácie. Pôjde predovšetkým o dôslednú realizáciu opatrení v oblasti energetickej efektívnosti, zvyšovaniu podielov obnoviteľných zdrojov, predovšetkým biometánu. Z krátkodobého hľadiska aj hľadanie spôsobu pre zmenu paliva s cieľom realizácie opatrení na ukončenie závislosti od dovozu plynu z Ruskej federácie bude na úrovni Európskej únie prezentovaná aj iniciatíva REPowerEU, v rámci ktorej by mali byť identifikované konkrétne opatrenia vrátane možnej finančnej podpory na ich realizáciu. Pán poslanec všetko.
Hort, Milan, podpredseda NR SR (2010-08-11):
Posledný s faktickou poznámkou vystúpi pán poslanec Juraj Droba. Nech sa páči.
M. Hort, podpredseda NR SR: (2009-12-04):
Slovo má pán poslanec František Mikloško.
Krajčí, Marek, minister zdravotníctva SR (2020-12-08):
Ďakujem veľmi pekne, pán predsedajúci. Vážené panie poslankyne, páni poslanci, cieľom finančnej stabilizácie zdravotníckych zariadení je riešiť finančnú situáciu nemocníc vo vzťahu k ich veriteľom v oblasti existujúceho stavu záväzkov po lehote ich splatnosti, ako aj realizáciu opatrení na úrovni zdravotníckych zariadení s cieľom zamedzovať ich ďalšiemu zadlžovaniu. Sprievodným podporným opatrením je uvoľnenie zdrojov na oddlženie nemocníc zo štátnych finančných aktív v objeme 575 mil. eur. Obsahom materiálu je popis súčasného stavu hospodárení nemocníc. Dôvody zámeru, ich finančné stabilizácie, popis procesu a podmienky oddlžovania. Primárnym cieľom je zamedzovať ich ďalšiemu zadlžovaniu. Ministerstvo zdravotníctva spolu s Ministerstvom financií Slovenskej republiky vytvorilo v tejto súvislosti finančný mechanizmus, v rámci ktorého budú mať veritelia možnosť uspokojiť svoje pohľadávky voči nemocniciam za podmienok definovaných v návrhu finančnej stabilizácie zdravotníckych zariadení. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.
J. Ivančo, poslanec: (2005-07-06):
Ďakujem pekne za slovo.
Kollár, Boris, predseda NR SR (2023-06-21):
Ďakujem. Otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Figeľ, Ján, podpredseda NR SR (2015-03-24):
Ďakujem pekne. To bol posledný rečník prihlásený do rozpravy. Vyhlasujem všeobecnú rozpravu za skončenú. Pani navrhovateľka, chcete sa vyjadriť? (Reakcia navrhovateľky.) Nech sa páči, máte slovo.
Švejna, Ivan, poslanec NR SR (2015-09-30):
Ďakujem. No, na záver, aha, ešte sa asi kolega prihlásil. No, ja skonštatujem jednu vec, že v podstate toto zníženie sadzby DPH na niektoré potraviny malo byť, ako som to pochopil, vlajkovou loďou sociálneho balíčka SMER-u. Jednoducho tak sa to prezentovalo. A spôsob ale, akým sa to uzákoňuje, žiaľbohu, degraduje vôbec toto tzv. sociálne opatrenie. A dobre ste sa rozhodli, možno diskusiu ste mohli mať za sebou. Ale môže sa aj opačne stať, že práve preto, že neprebehla diskusia, tak jednoducho práve novinári, hlavne z bulváru si dajú tú starosť a jednoducho budú porovnávať luxus a základnú potravinu a možno to budú porovnávať tak dlho, že až potom jednoducho to bude nepríjemné. A tak sa teraz nechcem rozoberať, lebo keď to už konečne som mal na stole, ešte je to stále teplé, zdôrazňujem, môžete si to každý obchytkať, tak chápem, chápem, teraz myslím to ironicky, chápem, prečo chcete mať túto diskusiu čo najskôr za sebou. Ale ja pevne verím, že táto diskusia nebude, že mať za sebou, ale, naopak, len sa o tom začne diskutovať. Ďakujem.
Jílek, Rastislav, poslanec NR SR (2021-06-29):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2019-09-19):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden poslanec. Končím možnosť prihlásiť sa. Pán poslanec Galek, nech sa páči.
P. Hrušovský, predseda NR SR: (2003-09-09):
J. Hurban, poslanec: Ospravedlňujem sa, pán predseda. Pán poslanec Maxon predniesol procedurálny návrh vrátiť tento návrh zákona na prepracovanie predkladateľovi.
Danko, Andrej, predseda NR SR (2016-09-14):
Prosím, prezentujme sa a hlasujme. (Hlasovanie.) Ďakujem. Prítomných 139 poslancov, za 80, proti 45, zdržalo sa 14. Konštatujem, že sme uvedený návrh schválili.
Budaj, Ján, poslanec NR SR (2017-06-15):
Ďakujem pekne. Malé resumé na, v krátkom čase. RTVS bezpochyby nadobudla renomé, hoci sa zdalo, že to je už niečo úplne nemožné. Zjavne riaditeľ Mika bol dobrá voľba. Za pozitívne takisto treba pochváliť, že volebný mandát Miku sa neukončuje násilným zlomením zákona, ako sa to stávalo kedysi, ale sa ukončuje uplynutím lehoty. Mínusy začali paradoxne okolo riaditeľa televízie po vzniku tejto koalície. Tým chcem povedať, že za vlády SMER-u sme nepočuli natoľko hlasy o tom, že RTVS treba zrušiť, že je verejnoprávnosť na konci alebo že treba ju zveriť do správy politickej strany. Toto všetko začalo za posledný rok a výsledkom bude žatva alebo nejaké zrátanie, inventúra dneska o 17.00 hod. Rovnako sa prihováram za verejnú voľbu. Občania verejne platia verejnoprávnu inštitúciu a my nevoľme riaditeľa potajme. Však to by naozaj vyzeralo dosť podozrivo. Za to, čo si ľudia platia, majú právo od poslancov vedieť, ako sa každý jeden z nich rozhodol. Aj tak, isteže, voľba zostáva politickou. Odbornosť znovu ustupuje voči straníckym záujmom. Verme, že škody takpovediac z tohto systému budú v tomto prípade čo najmenšie. Znovu to len pripomína, že Slovensko už potrebuje zásadné reformy aj v oblasti verejnoprávnych médií, ktoré odpolitizujú pre budúcnosť tieto médiá už definitívne.
Zmajkovičová, Renáta, podpredsedníčka NR SR (2013-05-17):
S faktickými poznámkami dvaja poslanci. Uzatváram možnosť prihlásiť sa faktickou poznámkou. Pán poslanec Hraško.
J. Izák, minister životného prostredia SR: (2008-07-03):
Ďakujem, skončil som.
Laurenčík, Milan, podpredseda NR SR (2022-02-11):
Pán poslanec Ján Benčík s faktickou poznámkou, nech sa páči.
Paška, Pavol, predseda NR SR (2013-06-17):
Pekný večer, dámy a páni, poprosím, aby ste všetci, ktorí ste prítomní, prišli do rokovacej sály. Vážené pani poslankyne, páni poslanci, poprosím teraz pána spravodajcu, pána poslanca Igora Hraška, aby uviedol hlasovanie o návrhoch uznesení.
Sulík, Richard, predseda NR SR (2011-10-11):
Pán poslanec Matovič.
M. Hort, podpredseda NR SR: (2008-03-27):
Nech sa páči, pán poslanec.
Kéry, Marián, poslanec NR SR (2019-04-04):
Vážený pán predsedajúci, dajte, prosím, hlasovať o uznesení Národnej rady, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s dodatkami článku 8 Rímskeho štatútu Medzinárodného trestného súdu a zároveň rozhodla, že tieto dodatky sú medzinárodnými zmluvami podľa čl. 7 ods. 5 Ústavy Slovenskej republiky, ktoré majú prednosť pred zákonmi.
Bublavý, Dušan, poslanec NR SR (2015-05-22):
Pán kolega Osuský, ty si sčítaný človek, ktorý má aj svoje životné skúsenosti. Načo a pre koho je to potrebné, aby sme takýto, to CBD-čko, kanabidiol, zverejnili, aby bol verejne dostupný? Je to veľká podobnosť s THC-čkom. Nemáme dosť, nemáme dosť už nešťastných rodín? Nie je len veľa nástrah pre naše decká, pre mladých ľudí, musíme ešte teraz špekulovať? Pre koho to je potrebné? Ty buď veľmi rád, že kedysi si hlasoval proti. To ťa ctí, ja som myslel, že môžeš byť len rád, že si vtedy nejaké tri roky naspäť za vlády Radičovej hlasoval proti.
Dubovcová, Jana, poslankyňa NR SR (2011-02-09):
Pán kolega, ďakujem veľmi pekne za otázku, ktorú ste mi položili. Áno, ja sa týmito otázkami zaoberám dlhý čas. A musím konštatovať, že sa zaoberám najmä naším zákonodarstvom, našimi zákonmi a našimi postojmi k určitým veciam. Myslím si, že je na mieste, aby Slovenská republika zareagovala na kroky Maďarskej republiky, ale nemyslím si, že vhodnou reakciou je práve zmena nášho zákona o štátnom občianstve. Som presvedčená o tom, že diplomatickou cestou sa aj reaguje na tieto veci, a že budeme na tej diplomatickej ceste úspešní. A tiež som presvedčená o tom, že nejaké podrobnosti o uznávaní štátnych občianstiev je dobré dohodnúť v medzištátnej dohode, ktorá potom má platnosť nad zákonmi platiacimi v obidvoch republikách. Pokiaľ ide o našu predchádzajúcu právnu úpravu, považujem ju za veľmi dobrú, a to z toho dôvodu, že na základe pôvodného zákona o štátnom občianstve tu podľa mojich vedomostí nevznikli žiadne problémy. Takže ja by som privítala, keby sme sa pokúsili vrátiť do toho predchádzajúceho obdobia a riešili problémy, ktoré vznikli medzi nami a Maďarskou republikou iným spôsobom.
J. Burian, poslanec: (2007-06-20):
V rozprave nevystúpil žiaden poslanec, takže budeme hlasovať o bodoch spoločnej správy 1 a 2 s odporúčaním gestorského výboru schváliť ich.
Figeľ, Ján, podpredseda NR SR (2012-07-25):
Ďakujem pekne. Týmto bol vyčerpaný priestor pre všeobecnú rozpravu. Predpokladám, že pán navrhovateľ sa aj vo forme záverečného vyjadrenia asi vyjadrí. Nech sa páči.
Mikulec, Roman, minister vnútra SR (2022-11-10):
Ďakujem pekne. Opäť dovoľte, aby som uviedol nasledovné. Priemerný počet nelegálnych migrantov, ktorých príslušníci Policajného zboru denne zadržia na území Slovenskej republiky za obdobie od 1. septembra 2022 do 6. novembra 2022 v rámci tranzitnej nelegálnej migrácie, je 66, celkom bolo za toto obdobie zadržaných 4 447 nelegálnych migrantov, septembri to bolo
1 369, v októbri 2 267, v novembri doposiaľ je to 811. Ďakujem, skončil som.
Ferenčák, Ján, poslanec NR SR (2023-03-30):
Ďakujem pekne. Nebudem na všetko reagovať, pretože tých odborníkov na všetko... som si už za tie roky zvykol. Treba im len dať otázku, ako kolonizovať vesmír, a do... na druhý deň tu máme odpovede a celé ľudstvo je zachránené. Ďakujem veľmi pekne faktickým poznámkam pána poslanca Blcháča, pani poslankyni Laššákovej, ktorá to veľmi pekne zhrnula. Mestá, to nie je len riadenie vecí pre občanov, ale to je aj kultúra a šport, ktorá teraz veľmi trpí, a máte to tu na stole a zachraňujete tiež s týmito rôznymi zákonmi. Konštruktívny prístup pani poslankyne Miernej – má pravdu, súhlasím s ním. Ak štát dáva úlohy samospráve, najprv dovolil vytvoriť neverejný, neverejné zariadenia v rámci školského systému, a potom nám prikáže, dofinancujte to v plnej miere, nech si to zoberie späť. Pán minister, ste tu, ste takisto aj zástanca, myslím, aj z cirkevnej školy, nech štát ich financuje v plnom rozsahu, veľmi radi sa ich zbavíme, jednoducho a si plaťte. Ostatní, čo sa týka, možno príspevku, pán Kremský, zavádzate, vy žijete v tom svojom vesmíre tých veľkých čísel, vidíte to len cez tých 5 %, 7 %, realita života je úplne iná, 15 % inflácia minulý rok, teraz tento rok takisto. Prečo vás dobiehajú tie veci? Jednoducho nie je to dobre nastavené, buď tomu nerozumiete, alebo nechcete rozumieť. Neviem, ako ináč vám to vysvetliť. A, pán Kuriak, prepáčte, vy ste absolútne mimo, ale totálne mimo. Vy, ja poviem to tak, možno, keď niekto sa osprchuje, a na druhý deň je inštalatér, alebo niekto pozerá televízor, reprez... kde hrajú futbalisti, a sa tvári ako tréner reprezentácie Slovenska. Ak tomu nerozumiem, radšej nič nepoviem, aspoň si to nepokazím u druhých. Ďakujem pekne.
Hort, Milan, podpredseda NR SR (2011-12-14):
Ďalej je prihlásený s faktickou poznámkou pán poslanec Jozef Valocký. Nech sa páči.
Bugár, Béla, podpredseda NR SR (2018-10-16):
Pán poslanec, možnože som to nepostrehol, hlasovali sme už o návrhu pani poslankyne Remišovej?
Bugár, Béla, podpredseda NR SR (2017-03-23):
Pán kolega, mali by ste získať trošku väčšiu výdrž a možno aj kondičku. (Povedané so smiechom.)
Frešo, Pavol, poslanec NR SR (2013-02-07):
Ďakujem veľmi pekne. Vážené kolegyne, vážení kolegovia, veľmi by som vás chcel poprosiť o to, aby sme podporili toto rozšírenie uznesenia. Myslím si, že sme to dlžní občanom Slovenska a sme to dlžní aj ľuďom, ktorí na základe Gorily naozaj pochybujú o tom, či demokracia funguje, alebo nefunguje. Nemalo by nás pri tom zastaviť ani to, že v mnohých medializáciách sa nespomínajú niektoré, niektoré ďalšie prípady, ktoré v Gorile sú. Napríklad aj také, ktoré súvisia aj s ministerstvom vnútra. Jednoducho nebojme sa toho, jasným spôsobom sa tomu postavme čelom napriek tomu, že sú tam aj nepríjemné informácie. Nech to naozaj nepôsobí tým dojmom, že čakáme sedem rokov, osem rokov, desať rokov, než to bude premlčané, než to naozaj bude niekde za nami, lebo je to naozaj, naozaj veľmi výbušné. A to, čo sa deje, že sa vyberajú len tie časti Gorily, ktoré sa niekomu hodia, to si myslím, že je možno politické, prezieravé, ale nečestné voči ľuďom na Slovensku. Nečestné voči ľuďom na Slovensku. Gorilu treba celú vyšetriť a celú objasniť, aby ľudia rozumeli tomu, čo z toho pravda je a čo z toho pravda nie je, a aby mohli mať ďalšiu dekádu vieru v to, že tento štát vôbec vie ich istým spôsobom spravovať, a tú dôveru, ktorú ľudia dostávajú ako politici, s ňou nakladať. Preto vás ešte raz poprosím o podporu rozšírenia tohto uznesenia. Ďakujem veľmi pekne.
Laššáková, Jana, podpredsedníčka NR SR (2015-04-17):
Dosť! Vzhľadom na to, že procedurálne návrhy sa týkajú tých istých vecí, prerušujem rokovanie a stretneme sa v utorok o deviatej. Prajem vám dovidenia. (Prerušenie rokovania o 13.43 hodine.)
Glváč, Martin, podpredseda NR SR (2019-06-20):
Ďakujem. Otváram všeobecnú rozpravu, do rozpravy som nedostal žiadnu písomnú prihlášku, pýtam sa, či sa chce prihlásiť niekto ústne. Nie je tomu tak, končím možnosť prihlásiť sa. Tým pádom vyhlasujem rozpravu za skončenú. Tým pádom pán navrhovateľ nechce nič k tomu povedať. Spravodajkyňa? Nie. Prerušujem rokovanie o tomto bode programu. A ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/91 Zb. o živnostenskom podnikaní v znení neskorších predpisov. Vládny návrh zákona je pod tlačou 1516, návrh na jeho pridelenie na prerokovanie výborom je v rozhodnutí č. 1607. Opäť prosím pána ministra práce, sociálnych vecí, pána Richtera, aby vládny návrh zákona uviedol. Nech sa páči. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1516.]
Kvorka, Ján, poslanec NR SR (2024-09-17):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcom a doplňujúcom návrhu z rozpravy, dajte, prosím, hlasovať o tom, že vládny návrh zákona prerokujeme v treťom čítaní ihneď.
J. Mikuš, poslanec: (2005-01-19):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej 36. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Vážený pán podpredseda, to je všetko, prosím, otvorte rozpravu.
Sulík, Richard, predseda NR SR (2010-12-09):
Ďakujem. Pán poslanec Dostál.
Glváč, Martin, podpredseda NR SR (2018-06-18):
Ďakujem. S faktickými poznámkami nikto. Pán navrhovateľ chce sa vyjadriť? Nech sa páči.
Kollár, Boris, poslanec NR SR (2016-09-22):
Ďakujem, pán predsedajúci. Vážené kolegyne, vážení kolegovia, ja vás nebudem dlho zdržiavať. Chcem len vyjadriť podporu za náš celý klub pani poslankyni a som strašne rád, že s takouto síce malou zmenou, ale veľmi dôležitou prišla. Nakoľko nám téma rodiny, detí je veľmi blízka, je aj mne osobne veľmi, veľmi pri srdci a vnímam ju veľmi citovo, tak sme sa rozhodli toto podporiť a chcem ju aj z tohto miesta podporiť, lebo tu by sme nemali politikárčiť. Ja by som chcel poprosiť všetkých poslancov naprieč celým politickým spektrom, aby sme skutočne v niektorých veciach, kde skutočne nemusíme politikárčiť, ale kde by sme sa mali pozrieť na veci, ktoré neovplyvnia ani rozpočet, nemajú žiadne záťaže ani na financie, na nič, proste mali by sme, mali by sme tuná prejaviť trošku ľudskosti a uvedomiť si, že týmto, keď sa nám podarí tento zákon odsúhlasiť, keď ho odsúhlasíme a prejde, tak naozaj môžeme zjednodušiť život veľmi veľa ľuďom a hlavne deťom. Už to je tragédia, že tie deti nemajú rodičov, že musia byť v nejakej pestúnskej starostlivosti, už tým sú postihnuté. A skutočne, keď sa stane medzi mužom a ženou, čo sa stáva bežne, je to normálna vec, proste taký je život, že sa rozvádzajú a toto dieťa potom ostane v nejakom vzduchoprázdne, tak môžeme to teraz s vaším rozhodnutím zmeniť. Môžeme to zmeniť a môžeme zjednodušiť život tým deťom. Tuná sa jedná hlavne o deti. A ja by som bol rád, keby ste tento návrh zákona podporili, lebo už tie deti tým, že vôbec musia byť v nejakej pestúnskej starostlivosti, už sú tým životom nejakým spôsobom postihnuté, už sú hendikepované týmto spôsobom a je na nás, aby sme im to trošku uľahčili. Tak ja vás veľmi pekne prosím, ako len ľudsky vás prosím, aby ste tento návrh zákona podporili. My určite tento zákon budeme podporovať. Ďakujem všetkým poslancom.
B. Bugár, podpredseda NR SR: (2005-09-21):
Pán minister, chcete zaujať stanovisko? Nie. Pán spravodajca? Nie. Ďakujem pekne. Prerušujem rokovanie o tomto bode programu. Budeme pokračovať ďalším prvým čítaním o vládnom návrhu zákona o alternatívnej službe v čase vojny a vojnového stavu (tlač 1227). Pán minister, nech sa páči, znovu môžete uviesť vládny návrh zákona
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 144 poslancov, za 43, proti 24, zdržalo sa 76 poslancov, 1 nehlasoval. Návrh sme neschválili. Teraz vás prosím, aby ste uviedli taktiež hlasovanie v prvom čítaní o návrhu poslancov Krajniaka, Kollára, Pčolinského, Pčolinskej a Gogu na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1095). (Hlasovanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského, Adriany Pčolinskej a Ľudovíta Gogu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1095.)
M. Dzurinda, predseda vlády SR: (2003-02-27):
ochrana zdrojov pitnej vody si vyžiadala našu osobitnú pozornosť už po útokoch v novembri 2001 vo Washingtone, v New Yorku. Všetky vodohospodárske podniky a akciové spoločnosti na Slovensku prijali odvtedy rad opatrení na zvýšenie ochrany vodných zdrojov, vodárenských nádrží a podzemných vodných zdrojov pitnej vody. Mám len niekoľko sekúnd, preto vám ponúkam odpoveď v písomnej forme, ktorá sa končí tým, že otázke, na ktorú ste sa opýtali, sa intenzívne venuje krízový štáb a ponúkam vám konkrétne opatrenia, ktoré v ostatných dňoch prijal. (Zaznel zvuk časomiery oznamujúci uplynutie času vyhradeného na odpovede premiéra.)
V. Veteška, podpredseda NR SR: (2007-02-01):
(Hlasovanie.) Prítomných 141, za 141, proti 0, zdržalo sa 0, nehlasovalo 0. Konštatujem, že Národná rada pridelila návrh tohto zákona výborom, určila gestorský výbor a lehoty výborom na ich prerokovanie v druhom čítaní. Ďalej prosím spravodajkyňu z výboru pre ľudské práva, národnosti a postavenie žien pani poslankyňu Gabániovú, aby uviedla hlasovanie v prvom čítaní o návrhu Výboru Národnej rady Slovenskej republiky pre ľudské práva, národnosti a postavenie žien na vydanie zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov , tlač 175.
Z. Kramplová, poslankyňa: (2010-06-10):
Pán poslanec Mikuš, ja si myslím, že naozaj treba dať odborníkov a hlavy dokopy a treba na tomto fonde popracovať s tým, že doteraz na tom nebolo zainteresované len ministerstvo pôdohospodárstva, ale aj ministerstvo životného prostredia, pretože na starosti veľké vody má ministerstvo životného prostredia, malé vody má ministerstvo pôdohospodárstva. Verím, že po vyriešení kompetenčnom a spojení ministerstiev tento problém bude oveľa ľahšie riešiteľný. Pán poslanec Kužma, rezerva vlády a rezerva predsedu vlády je úplne, úplne o niečom inom a pokiaľ viem, aj pán Dzurinda za svojich osem rokov používal tak rezervu vlády, ako aj predsedu vlády pre ciele iné ako pri ťažkých situáciách. Pán poslanec Kahanec, ja som sa zámerne nesústredila na opatrenia, lebo ja som sa už viackrát vyjadrila, že, samozrejme, prevencia je najdôležitejšia. Bez tej prevencie skutočne nič nezmôžeme. A tie situácie, ktoré nastávajú, nastávajú aj v dôsledku otepľovania a klimatických zmien. Čiže, samozrejme, opatrenia musia nastať, ale súčasne s opatreniami je dôležité vytvárať aj tento fond. Čiže jedno bez druhého nejde. A rezerva vlády alebo predsedu vlády sa využíva iným spôsobom ako tento krízový fond. A podľa môjho názoru a podľa toho, ako som to nastavila na začiatku, som si bola istá, že takýto rezervný fond je možné využívať každý rok, lebo takmer každý rok vznikajú tieto nepríjemné situácie, ktoré postihujú občanov. A ďakujem všetkým, ktorí budú schopní podporiť aj zákaz politickej reklamy, pretože teraz je obdobie, aby sme to mohli zrealizovať. Na začiatku volebného obdobia to určite nepôjde. Ďakujem.
D. Lipšic, poslanec: (2007-02-02):
Potom ste povedali, že kto bude posudzovať súlad ústavy a ústavného zákona? Povedali ste, že Ústavný súd. Fíha, to ma prekvapilo. Mali sme jeden predmet na právnickej fakulte, volal sa teória štátu a práva. Bol dokonca v prvom ročníku a ústava a ústavné zákony, pán kolega, sú právne predpisy rovnakej právnej sily, o ktorých Ústavný súd o ich rozpore rozhodovať nemôže. Takže pokiaľ sa podujmete nabudúce nám niečo rozprávať o ústavnom práve, bolo by fajn, keby ste si naštudovali aspoň matériu prvého ročníka právnickej fakulty. Ďakujem. (Potlesk.)
Grendel, Gábor, podpredseda NR SR (2020-11-26):
Ďakujem, pán poslanec Takáč, že ste stiahli svoj ďalší procedurálny návrh. A vyhlasujem teda ešte dvojminútovú technickú prestávku a o 11.33 hod. budeme pokračovať v rokovaní schôdze. (Dvojminútová prestávka.) (Po prestávke.)
P. Hrušovský, podpredseda NR SR: (2001-11-06):
Pani poslankyňa, nech sa páči.
Obrimčáková, Bibiána, poslankyňa NR SR (2012-09-20):
Ďakujem pekne. Ja by som chcela iba opäť podotknúť, že už pri prvom čítaní nikto nespochybnil potrebu modernizácie odborného vzdelávania a potrebu pozitívnych zmien. Veď predložená novela sleduje výraznejšie prepojenie školstva s trhom práce, s participáciou nielen škôl, ale i zamestnávateľov, odborárov, a samosprávy. Treba si uvedomiť, že naozaj neposilňujeme štátnu reguláciu, len štátom vytvárať dôstojné podmienky pre vzdelávanie cez, ale aj cez serióznych partnerov. Samozrejme, že si to žiada aj reformu na vysokých školách. Viac však možno bude potrebné pracovať, a to reagujem teraz na pána poslanca, aj s informáciami vo vzťahu k budúcim absolventom o charaktere jednotlivých profesií a o potrebách na trhu práce cez výchovných poradcov, možno aj cez kariérnych poradcov na základných školách. A treba si uvedomiť i to, že zavádzame spoluprácu na nových základoch medzi ministerstvom práce, sociálnych vecí a rodiny, ale aj medzi Ústredím práce, sociálnych vecí a rodiny pri tvorbe analýz a prognóz vývoja na trhu práce. A to je naozaj veľmi pozitívne, aby sa naši absolventi následne rozhodovali pre také študijné alebo učebné odbory, ktoré majú uplatnenie na trhu práce. Ďakujem.
Kaník, Ľudovít, poslanec NR SR (2015-12-21):
Ďakujem za všetky faktické poznámky, ktorými viac-menej z rôznych uhlov pohľadu sme sa zhodli na tom, že ten problém tu naozaj je a budeme v budúcnosti tomuto problému čeliť. Ako som už povedal, čo sa dá zneužiť, sa skôr či neskôr zneužije. A tu sa týmto zákonom vytvoril obrovský a dokonalý priestor pre zneužitie vládnej a policajnej moci voči občanom, voči názorovým oponentom. Vytvoril sa dokonalý priestor na kriminalizovanie nepohodlných ľudí a na ich obmedzovanie a odstraňovanie. Atmosféra preto, aby sa tak mohlo stať, sa vytvorila tým, že sa akceptovala hra SMER-u, že je tu hrozba. Tá akceptácia vznikla tým, že časť opozície podporila zmenu ústavy, a to v skrátenom legislatívnom konaní, a to tesne pred voľbami, čím verejnosti dala jasný odkaz, áno, je tu hrozba, preto je potrebné meniť ďalšie zákony. A potom sa už len dokonalo to, čo týmto bolo začaté, a to je ten smutný príbeh tejto snemovne a aj súčasnej opozície.
Budaj, Ján, poslanec NR SR (2019-03-27):
Viac-menej pre vás, pán predsedajúci, alebo ak počúvajú technici. Teraz som zistil, že v programe schôdzí bod, ktorý mám zajtra ako druhý ráno predniesť, to je bod č. 65, tlač 1386, vôbec nie je dostupný elektronicky. Poslanci by potom veľmi ťažko rozumeli, o čom je reč. Poprosím, ak je to možné, do zajtra to dať nejak do poriadku.
P. Markovič, poslanec: (2008-12-05):
V každom prípade však tá problematika, o ktorej dnes rokujeme, a to je ten výsek ochrany nefajčiarov, je podľa mňa veľmi dôležitá. Ja osobne považujem za dôležité a určite nechcem a mám na mysli aj práva fajčiarov a nechcem ich nejakým spôsobom výrazne obmedzovať, ale v prvom rade musíme mať na zreteli ochranu nefajčiarov, teda ľudí, ktorí sú vystavení účinkom fajčenia nedobrovoľne. A bezpochyby takéto účinky zhoršujú životné prostredie a dokázateľne vplývajú na ich zdravotný stav. To znamená, že my dnes musíme dať odpoveď na to, akým spôsobom chceme takýchto ľudí ochrániť. A súhlasím s tým, že mali by sme byť tolerantní, tolerantní nielen k nefajčiarom, ale aj k fajčiarom. Súhlasím, a preto práve považujem aj tento problém za veľmi komplikovaný a preto aj kompromis, ktorý by sme mali tu hľadať, podľa mňa bude veľmi dôležité, aby sme sa naozaj vážne – a budeme mať na to dlhý čas – zamerali na to, akým spôsobom ho vyriešiť tak, aby bol to pre obidve skupiny ľudí akceptovateľný kompromis s dôrazom na ochranu nefajčiarov, tak ako som to už povedal, pretože to považujem za dôležité. Ďakujem.
Kučera, Karol, poslanec NR SR (2022-06-14):
A začnem odznovu.
Ondruš, Branislav, poslanec NR SR (2010-12-03):
Áno. Ďakujem, ďakujem, pán predsedajúci.
Laššáková, Jana, podpredsedníčka NR SR (2015-04-17):
Viete, že o takomto vašom návrhu nemôžem dať hlasovať. Nech sa páči, pán poslanec Martvoň.
Rošková, Ľubica, poslankyňa NR SR (2011-09-07):
Ďakujem veľmi pekne. Ja sa chcem pani poslankyni poďakovať, lebo všetky argumenty, ktoré vo svojom vystúpení uviedla, sú logické, odborne zaiste akceptovateľné širokou pedagogickou verejnosťou. Myslím si, že bude len na škodu veci, ak ňou uvádzané nedostatky sa neodstránia a v druhom čítaní sa pozitívne nepremietnu vo vylepšenom zákone o pedagogických zamestnancoch. Ďakujem pekne.
M. Sabolová, poslankyňa: (2009-02-10):
A druhý môj príspevok je len osobne k pánu eurokomisárovi, keď sa chcem mu poďakovať za jeho prácu, ktorú ako eurokomisár robí a urobil doteraz pre Slovenskú republiku, pretože si myslím, že neviem, už na pôde slovenského parlamentu či bude táto príležitosť, či sa v priebehu nejakého polroka ešte s ním tu máme možnosť stretnúť. A preto chcem vysloviť akési poďakovanie, ale aj uznanie, že počas svojho mandátu sa stále správal tak, že chcel Slovenskej republike byť nápomocný, že sme nepočuli žiadne vážne ani žiadne problémy, ktoré by sa týkali jeho samotného komisariátu. A preto, pán eurokomisár, skutočne myslím si, že je to nielen v mene poslancov za frakciu parlamentu, za ktorú hovorím, lebo myslím si, že všetci vás takto naprieč politickým spektrom vnímame. A myslím si, že ste boli skutočne nadstraníckym eurokomisárom. A za to vám patrí vďaka. (Potlesk.)
J. Brocka, poslanec: (2008-09-16):
Vážená pani podpredsedníčka, vážení kolegovia poslanci, s kolegom Ivanom Štefancom predkladáme malú novelu zákona o sociálnom poistení. Zámerom tejto novely je zrušiť povinnosť samostatne zárobkovo činných osôb predkladať Sociálnej poisťovni každoročne do 30. júna kalendárneho roka výpisy z daňových priznaní. Informáciu o výške príjmu samostatne zárobkovej činnej osoby poskytujú Sociálnej poisťovni daňové úrady. Sociálna poisťovňa tak túto informáciu získava duplicitne od občana aj od daňového úradu. Je neodôvodnené, nepotrebné a neopodstatnené, aby občania boli zaťažovaní povinnosťou poskytovať jednej verejnej inštitúcii informáciu, ktorú táto inštitúcia môže získať od druhej verejnej inštitúcie. Schválenie novely zákona bude mať priaznivý vplyv na podnikateľské prostredie, pretože zníži administratívne zaťaženie podnikania samostatne zárobkovo činných osôb na jednej strane a zároveň zníži administratívne náklady Sociálnej poisťovni, pretože odstráni duplicitný spôsob získavania informácií. Dámy a páni, s kolegom Štefancom uchádzam sa o vašu podporu tohto neideologického návrhu zákona.
Figeľ, Ján, podpredseda NR SR (2012-09-14):
Ďalšia faktická poznámka – pán poslanec Mikloško.
Pellegrini, Peter, predseda NR SR (2015-06-30):
Vážené panie poslankyne, vážení páni poslanci, otváram deviaty rokovací deň 53. schôdze Národnej rady Slovenskej republiky. Na dnešnom rokovaní o ospravedlnenie požiadal pán podpredseda Ján Figeľ a poslanec Juraj Droba. Podľa schváleného programu pristúpime teraz k rokovaniu o Výročnej správe Slovenského pozemkového fondu za rok 2014 . Správa ma parlamentnú tlač 1509. Poprosím teraz pani generálnu riaditeľku fondu Gabrielu Matečnú, aby správu v krátkosti a stručne uviedla. Nech sa páči.
Hreha, Štefan, poslanec NR SR (2012-12-05):
Vážený pán predseda, v rozprave vystúpil pán poslanec Kollár, ktorý nedal žiadny pozmeňujúci návrh, pán predseda, budeme hlasovať o bodoch zo spoločnej správy 1, 2, 3, 4, 5, 6 s odporúčaním gestorského výboru schváliť ich.
M. Číž, podpredseda NR SR: (2008-06-17):
S faktickou poznámkou sa hlási pani poslankyňa Laššáková. Uzatváram možnosť prihlásiť sa s faktickou poznámkou. Slovo má pani poslankyňa Laššáková.
Paška, Pavol, predseda NR SR (2013-09-12):
Hlasujeme. (Hlasovanie.) 143 prítomných, 142 bolo za, 1 sa zdržal. Môžeme hlasovať o tomto návrhu.
Laurenčík, Milan, podpredseda NR SR (2021-11-10):
Poslednú faktickú poznámku má pani poslankyňa Zita Pleštinská. Nech sa páči.
Gy. Bárdos, poslanec: (2009-06-03):
Dovoľte mi, aby som aj z tohto miesta ako predseda poslaneckého klubu Strany maďarskej koalície – Magyar Koalíció Pártja odmietol slová predsedu zahraničného výboru, tak ako môj kolega József Berényi to urobil a z tohto miesta, v žiadnom prípade nikto neohrozoval a neohrozuje územnú celistvosť Slovenskej republiky. Keď máte takéto informácie, tak, samozrejme, tak ako môj kolega povedal, obráťte sa na orgány činné v trestnom konaní. Dámy a páni, rozmýšľal som, že čím začať môj prejav, som počul a som počúval to, čo tu odznelo, a je viacero metód, ako reagovať na to, čo tu odznelo, a počúvajúc pána predsedu Slovenskej národnej strany a ďalších predstaviteľov vládnej koalície, mohol som si vybrať, či budem reagovať tak, ako vystupoval pán predseda Slovenskej národnej strany, a mohol by som citovať názory, vyjadrenia predsedu koaličného partnera druhej najsilnejšej politickej strany vládnej koalície Jána Slotu na adresu súčasnej podpredsedníčky Národnej rady. Neurobím to, neznížim sa na túto úroveň. Každý vie, že čo ste povedali, pán predseda, na adresu súčasnej podpredsedníčky Národnej rady... (Reakcie z pléna.) Kľudne môžete... Prerušenie vystúpenia predsedajúcim.)
Tomáš, Erik, poslanec NR SR (2016-09-07):
Pán poslanec Lipšic, toto je moja prvá faktická poznámka v parlamente, tak vopred sa ospravedlňujem, ak sa vám nebude úplne páčiť. Na úvod tiež by som rád reagoval na vaše zastanie sa pani Nicholsonovej. Ja to môžem len uvítať, ale na druhej strane by som vás tiež chcel poprosiť a verejne vyzvať, aby ste potom na druhej strane nepoužívali nejaké ironické poznámky k iným poslankyniam, pretože dúfam, že tak ako ja, aj vy máte rád všetky ženy. A teraz už k podstate. Áno, tento tzv. nový schránkový zákon, ak to môžem takto nazvať, má reagovať na všetky historické problémy, ktoré tu boli. Vy ste spomínali mýtny tender, ja by som vám ale rád pripomenul, že najväčšou schránkovou kauzou v histórii slovenskej politiky bola kauza SDKÚ, po ktorej predsa vtedajší premiér Mikuláš Dzurinda sa rozhodol už nekandidovať v ďalších voľbách ako líder kandidátky. A viete dobre, že v tom čase ste boli ministrom spravodlivosti vy v Dzurindovej vláde, a pokiaľ si dobre pamätám, ste neurobili v tejto problematike nič. Neprišli ste so žiadnym zákonom. Myslím si, že ak hovoríte o tom, že niekedy nie zákony, ale osoby sú zárukou efektivity a efektívnosti, tak si myslím, že práve pani ministerka spravodlivosti Žitňanská je tou osobnosťou, ktorá by mohla byť zárukou, aby ten zákon začal aj účinne fungovať. A na záver vás chcem poprosiť, veď je toto len prvé čítanie. Bude druhé čítanie, v ktorom môžte predložiť pozmeňovacie návrhy a nikto nehovorí, že pri tak dôležitej problematike nemôžu byť napokon zahrnuté a schválené. Možno zo mňa hovorí ešte taká nováčikovská naivita, ale mám pocit, že napríklad pri takýchto témach by sme sa naozaj mohli baviť vecne, a vy ako bývalý dvojnásob... (Prerušenie vystúpenia časomerom.)
Jakab, Július, poslanec NR SR (2024-02-23):
Ďakujem za slovo, ďakujem za vystúpenie. Hovoril si o rôznych podporách. Ja som, keď som bol v rozprave, som hovoril dáta, ktoré vlastne zverejnila Rada pre rozpočtovú zodpovednosť, čo sa týka pomoci jednotlivcom v čase inflačnej krízy a aký mala na nich dopad. A hovoril som aj, o koľko percent aj napriek inflácii sa v jednotlivých rodinách zvýšila kúpyschopnosť. To znamená, že napriek inflácii ju dokázali spracovať na základe týchto príspevkov, ktoré si hovoril tak, že sa ich nedotkla, dokonca sa im zvýšila kúpyschopnosť, a to sú čísla. Aj som hovoril príklad, nadväzujem na jednotlivé dávky, ktoré si, ktoré si hovoril, že napríklad žena, ktorá je na rodičovskej „dovolenke“, a teda dostáva zo Sociálnej poisťovne 370 eur, pretože bola predtým pracujúca, tak častokrát tieto matky, keď sa idú dostať do pracovného života, tak aby sa vedeli aj o tie trojročné deti postarať a vodiť ich do škôlky a brať ich zo škôlky atď., tak idú na polovičný úväzok, čo polovičný úväzok pri plnom úväzku v hodnote 1 200 eur, teda polovičný v hodnote 600 eur v hrubom im vychádza cca 400 eur. A to je 400 eur bez nároku na stravné, pretože to je polovičný úväzok, neprekračuje štyri hodiny pracovného času denne. A to je v podstate, že prišla z tej rodičovskej „dovolenky“, hej, snaží sa zapojiť do pracovného života a stále to vychádza tak, že vlastne ako keby nič nezarobí oproti tomu, ako keď bola doma a starala sa o dieťa.
Kuciaňová, Magdaléna, poslankyňa NR SR (2017-03-28):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Ďuriš Nicholsonová, Lucia, podpredsedníčka NR SR (2017-05-10):
Pán poslanec Bugár, nech sa páči.
M. Číž, podpredseda NR SR: (2007-11-28):
Budeme pokračovať v rozprave. Teraz vystúpi pán poslanec Imre Andruskó, pripraví sa pán poslanec Ferdinand Devínsky. Pán poslanec, máte slovo.
Laurenčík, Milan, podpredseda NR SR (2020-11-25):
Na vaše vystúpenie evidujem šesť faktických poznámok. Nech sa páči, pán poslanec Stanislav Mizík.
Pellegrini, Peter, predseda NR SR (2015-04-16):
Nechajte hovoriť pani poslankyňu, prosím vás.
Hrnčiar, Andrej, podpredseda NR SR (2017-03-29):
Ďakujem, vyhlasujem všeobecnú rozpravu za skončenú. Chce zaujať stanovisko k rozprave navrhovateľ? Spravodajkyňa? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Branislava Gröhlinga, Eugena Jurzycu a Martina Poliačika na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Návrh zákona má parlamentnú tlač 472. Návrh na jeho pridelenie na prerokovanie výborom je v rozhodnutí č. 484. Dávam slovo poslancovi Branislavovi Gröhlingovi, aby návrh zákona uviedol. (Rokovanie o návrhu poslancov Národnej rady Slovenskej republiky Branislava Gröhlinga, Eugena Jurzycu a Martina Poliačika na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 472.)
Hlina, Alojz, poslanec NR SR (2014-11-10):
Pán predseda, existujú rodiny, ktoré svätia nedeľu, ktoré majú nedeľný obed, ktoré chodia do kostola, ja neviem teda, ako žijete vy, ale ja žijem tak, my máme nedeľný obed, na siedmu ráno ja chodím ku kapucínom. Teraz vás chcem poprosiť a dávam procedurálny návrh, aby ste prerušili rokovanie schôdze na to, aby sme mohli ísť na nedeľný obed. Ďakujem.
Mičovský, Ján, poslanec NR SR (2013-09-19):
Ďakujem pekne pánovi poslancovi Mikloškovi za podporné stanovisko. Ja pridávam sa teda ešte raz ku všetkým, ktorí žijú v obciach, ktoré sú postihnuté zápachom, a možno prosím nás všetkých, ktorí majú možnosť ešte zvážiť svoje rozhodnutie pri hlasovaní, aby možno sa zamysleli nad osudom týchto ľudí, aby možno niekedy, ak by to uznali za málo presvedčivé, túto pohľadnicu s tým červeným nosom, s tým štipcom (rečník drží v rukách pohľadnicu), ktorý je jediným riešením, ale nie riešením pre ľudí, ktorí tam žijú, aby si možno povedali, že sa zdržia v tejto obci dlhšie, aby pochopili, že keď tí ľudia hovoria: „Je to neznesiteľné, je to bez šance sa nadýchnuť, zatvárame okná, utekáme, nemáme kde pred tým ujsť.“ Naozaj to nie je žiadny vtip. Naozaj je to veľký problém množstva ľudí. Tak ak pobudnú v týchto obciach, tak potom možno aj to rozhodnutie, ako zahlasovať, bude úplne jasnejšie. Lebo, ja prosím, zbavme sa politických hraníc pri takýchto zákonoch. Ja hlasujem za zákony SMER-u, ktoré jednoducho považujem za správne. Nemám s tým žiadny problém, ani moji kolegovia. U nás je to naozaj štandardný prístup, zvažujeme zákon a nie jeho predkladateľa. Tak vás prosím, zvážte, čo predkladáme. To neni za Obyčajných, to je za ľudí, ktorí to potrebujú. Majte to na mysli pri tých gombíkoch. Ďakujem.
Viskupič, Jozef, poslanec NR SR (2016-04-27):
Ďakujem, pán predsedajúci. Nuž, bavili sme o veľmi spornom zákone, ktorý má už svoju históriu. A, pán poslanec Gál, ja by som skúsil aspoň taký malý apel, že nabudúce menej toho politikárčenia a viacej sa venujte priamo predmetu úpravy, ktorú navrhol pán Ondrej Dostál. Totižto vy keď hovoríte často o tých vašich prioritách, ktoré ste presadili do programového vyhlásenia vlády, tak čím ďalej sa dozvedáme, že čo ste vlastne do neho nepresadili. Ak som vnímal dve mohutné agendy MOST-u – HÍD, a to bola jedna z nich, práve zákon o štátnom občianstve, a druhá kauza pani Malinovej, tak je asi všetkým jasné, že sa vám dva základné momenty vášho politického pôsobenia do programového vyhlásenie vlády presadiť nepodarili a hľadáte výhovorky. To politikárčenie, ktoré ste tu predviedli, a väčšinou ste sa venovali tomu, aké to má politické konzekvencie, nesúvisí vôbec s tým, že tento zákon treba opraviť. A navyše ste spomínali, že ste diskutovali, že tu bolo niečo v programovom vyhlásení vlády Radičovej. Nie, vtedy ste nediskutovali a práve preto je ten stav, ako trvá teraz. Možno vám aj predseda jednej koaličnej strany pripomenie, že keby ste boli bývali diskutovali a boli by sme sa dohodli na tom, že ak existuje väzba občana so štátnom, v ktorom pôsobí, tak každý jeden poslanec tohto pléna za vtedajšej vládnej koalície by hlasoval „za“. Vy ste nediskutovali, tak ako teraz a iba... (Prerušenie vystúpenia časomerom.)
Kalist, Peter, poslanec NR SR (2011-07-07):
Ďakujem pekne. Ja len som chcel kolegu podporiť. Skutočne si myslím, že snaha, že základnou snahou tohto zákona je naozaj, keď už nie zlacniť, tak aspoň zastaviť ich zdražovanie. A keď už tu sa spomínali čísla, zhodou okolností, aj keď to bude vyzerať, ako keby som nereagoval na predrečníka, ale ja to som to aj tak chcel povedať, za ministra Valentoviča išli ceny liekov prudko hore. Každý mesiac približne o 20 % stúpala spotreba liekov, v absolútnych číslach 1,15 mil. eur mesačne. A k číslam naspäť. V roku 2009 pacienti zaplatili za lieky, ako v globále proste všetko, čo zaplatili za doplatky za lieky, to značí bez ohľadu na to, či bola väčšia alebo menšia spotreba, 20,7 % viac ako v roku 2006, takže inflácia bola. A od roku 2006 do 2009 za toto obdobie bola inflácia 9,8 %, to značí, že dvakrát rýchlejšia ako inflácia. A tých 10 mil. alebo 11 mil. balení, to je zase otázka, že akým spôsobom to je. Ale vlastne to nereagujem na predrečníka, tak nič. Tak potom to poviem inokedy. Ďakujem.
S. Kahanec, poslanec: (2010-01-20):
A ak chceme mať spravodlivé mýto, tak to spravodlivé mýto musí byť pripravené dobre. Na začiatku pripravené dobre nebolo, ako už tu kolegyňa povedala, a boli tam vecné problémy. Nie je to o spolitizovaní, je to o problémoch, ktoré boli na poslednú chvíľu odstránené a včera bola posledná vážna informácia o tom, čo sa zmení. Tak neklamme sa, prosím vás pekne. Ďakujem.
M. Lukša, poslanec: (2007-06-29):
Správu o menovom vývoji v Slovenskej republike za rok 2006 pridelil predseda Národnej rady Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody. Ako gestorský výbor určil Výbor Národnej rady Slovenskej republiky pre financie, rozpočet a menu. Uvedené výbory Národnej rady Slovenskej republiky predloženú správu prerokovali a svojimi uzneseniami ju zobrali na vedomie. Zároveň odporučili Národnej rade Slovenskej republiky správu o menovom vývoji v Slovenskej republike za rok 2006 vziať na vedomie. Zo strany výborov Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Gestorský výbor schválil spoločnú správu dňa 19. júna 2007. Pán predsedajúci, skončil som. Prosím, otvorte rozpravu.
Grendel, Gábor, podpredseda NR SR (2021-09-21):
Otváram všeobecnú rozpravu, do ktorej som nedostal žiadnu písomnú prihlášku, a skôr ako ukončíme dnešný rokovací deň, dávam ešte možnosť prihlásiť sa do rozpravy ústne. Takže dvaja páni poslanci... tra... traja poslanci: pán poslanec Kotleba, pán poslanec Mizík a pani poslankyňa Sulanová. Ďakujem vám za dnešok, prerušujem schôdzu Národnej rady a pokračujeme zajtra o 9.00 hod. ráno. (Prerušenie rokovania o 19.06 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 133
Brocka, Július, poslanec NR SR (2015-12-08):
Pán poslanec Galko, áno, súhlasím s vami. Slovensko sa prijatím týchto návrhov nebezpečne približuje k policajnému štátu a vzďaľuje sa od vyspelej Európy. Aj keby v Európskej únii mali tvrdšie zákony, ako sú tieto, v Európskej únii neexistuje prax, žeby vláda jednej strany obmedzila opozíciu absolútne v kontrolných funkciách. A predstava, že by sme my posilňovali právomoci tajných služieb pred parlamentnými voľbami, to je neslýchaný nonsens. A ešte niekto očakáva, že by to mali hlasy opozície podporiť takéto návrhy? Ak by v SMER-e mali aký-taký zmysel pre demokratické správanie, mali by do volieb, obrazne povedané, iba svietiť a kúriť, tak ako to kedysi povedal súčasný predseda vlády o bývalej vláde. A nie ťahať Slovensko k policajnému štátu. A čo je čerešničkou na torte, predstava, že takéto zákony v parlamente, v slovenskom parlamente ideme schvaľovať v predvečer Svetového dňa ľudských práv, to je naozaj neslýchané.
Vaľová, Jana, poslankyňa NR SR (2014-07-09):
Prosím, teraz, pán predseda, dajte hlasovať o pozmeňovacom návrhu.
Sulík, Richard, predseda NR SR (2011-06-28):
Pán poslanec Paška, želáte si grémium teraz ihneď? (Súhlasná reakcia.) Takže máme teraz grémium. Pokračovať budeme nie pred 13.30 hod. Nech sa páči, poprosím účastníkov grémia. (Zasadnutie poslaneckého grémia.) (Po zasadnutí poslaneckého grémia.)
Ježík, Jozef, poslanec NR SR (2019-09-13):
Pán predseda, prosím, dajte hlasovať o návrhu uznesenia tak, ako bolo predložené, t. j. že Národná rada podľa čl. 86 písm. d) Ústavy Slovenskej republiky vyslovuje súhlas s predmetným protokolom a rozhodne o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Môžme hlasovať.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 133 poslancov, za 119, proti 5, zdržalo sa 8, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru ako aj lehoty na jeho prerokovanie. Prosím spravodajkyňu, aby uviedla hlasovanie.
Krajcer, Daniel, poslanec NR SR (2014-09-10):
Ďakujem pekne. Pán predseda, vzhľadom na hrubé porušenie zákonodarnej iniciatívy niektorých predkladateľov zákonov sťahujem aj ja návrh zákona číslo 532 o Rozhlase a televízii Slovenska a doplnení niektorých zákonov v znení neskorších predpisov, je to parlamentná tlač č. 1150. Sťahujem to v mene aj ostatných predkladateľov. Ďakujem.